
Det  fuldkomne  Evangelium 

af  Ældste  Orson   B.  West.   — 


Saalænge  Mennesket  har  eksisteret  har  det  haft  en  Trang 
i  sig  til  at  skue  fremad,  søge  Livets  Hemmeligheder  be- 
lyst, faa  Kundskab  om  Livet  og  Døden  —  med  andre  Ord 
faa  Klarhed  over  Begrebet  Gud.  Til  forskellige  Tider  har 
der  hersket  varierende  Meninger  og  Forklaringer  om  disse 
fundamentale  Ting. 

De  forskellige  Folkeslag  har  dannet  Religioner  og  Syste- 
mer, som  skulde  være  i  Stand  til  at  bibringe  Menneske- 
heden Lykken  og  Glæden.  Men  —  som  de  menneskelavede 
Institutioner  de  var  —  var  de  kun  Imitationer  af  det  ægte 
og  guddommelige.  Guds  Profeter  har  altid  haft  vanskelige 
Kaar  at  arbejde  under,  deres  Profetier  og  Forudsigelser 
blev  ikke  agtede,  ja,  i  mange  Tilfælde  maatte  de  endog  se 
sig  haanet  og  latterliggjort. 

Men  det  var  ikke  nok  -  -  selv  Kristus,  Guds  enbaarne 
Søn,  vandt  ikke  mange  Tilhængere  for  det  Evangelium, 
han  forkyndte.  Han  kom  i  Tidernes  Midte  med  Frelsnings- 
planen,  som  var  det  fuldkomne  Evangelium,  som  kunde 
føre  Menneskene  tilbage  til  Gud  og  gøre  dem  lykkelige  her 
paa  Jorden.  Jesus  selv  maatte  lide  den  forsma^delige  Død 
paa  Korset,  i  Hundredvis  af  de  første  Kristne  led  Martyr- 
døden for  deres  Tros  og  Overbevisnings  Skyld. 

Efterhaanden  vandt  Kristendommen  dog  Indpas  og  snart 
saa  de  regerende  Fyrster  og  Myndighederne  Fordelene  ved 
den  nye  Religion,  hvad  der  endte  med  dens  officielle  Aner- 
kendelse som  Statsreligion.  Den  klassiske  Sammensvejs- 
ning af  Religion  og  Politik  var  fuldbyrdet. 

Kristendommen  vandt  større  og  større  Udbredelse  og 
tabte  mere  og  mere  i  aandelig  Styrke.  Menneskene  begynd- 
te at  lave  om  paa  den,  saa  den  bedre  passede  ind  i  deres 
Tankegang  og  Fortolkninger.  Den  blev  en  Karikatur  af 
Herrens  rene  og  uforfalskede  Evangelium.  Denne  Periode, 
som  varede  flere  Aarhundreder  kunde  vi  passende  kalde 
Mørkets  Tidsalder.  Kirken  saa  sin  Opgave  i  at  holde  Fol- 
ket nede  i  Uvidenhed,  at  diktere  Mennesket  dets  Tanker. 
Alle  Frihedsrørelser  betragtedes  med  Væmmelse  og  Afsky 
og  holdtes  nede  med  Jernhaand.  Al  fri  Tænkning  tillagde 
man  djævelsk  Oprindelse,  som  for  enhver  Pris  maatte 
holdes  nede.  Men  Menneskeaanden  kunde  dog  ikke  helt 
knægtes;  Mænd  af  stor  aandelig  Styrke  og  af  dyb  Tænk- 
ning rørte  paa  sig  og  slog  Alarm  mod  Kirkens  overhaand- 
tagende  Afguderi. 

Havde  Gud  da  helt  glemt  sine  Børn?  Naturligvis  ikke, 

Tiden  var  endnu  ikke  moden  for  den  Gengivelse  af  det 
fuldkomne  og  sande  Evangelium,  som  var  blevet  lovet  og 
forudsagt.  Men  i  1820  fandt  den  største  og  betydningsful- 
deste Begivenhed  i  det  nittende  Aarhundredc  Sted.  Don 
unge  Mand  Joseph  Smith  fik  et  herligt  og  vidunderligt  Syn, 
i  hvilket  han  saa  Faderen  og  Sønnen.  Slag  i  Slag  fulgte  de 
vidunderlige  Begivenheder,  som  skabte  det  fuldkomne 
Evangelium. 

Jesu  Kristi  Kirke  af  Sidste  Dages  Hellige  har  det  store 
Ansvar  at  forkynde  dette  Evangelium  til  alle  Nationer  og 
Folkeslag.  Siden  1830  har  den  med  aldrig  svigtende  Tro  og 
Interesse  gaaet  op  i  denne  Gerning.  Tusinder  og  atter  Tu- 
sinder af  Missionærer  har  forkyndt  det  glade  Budskab,  at 
Herren  har  talt  til  Jorden  paany.  I  Tusindvis  har  Menne- 
sker akcepteret  den  Sandhed,  som  paa  mange  Maader 
fuldstændigt  har  forandret  deres  Liv  og  Indstilling.  Hvad 
giver  dette  fuldkomne  Jesu  Kristi  Evangelium  da  Menne- 
sket? Vi  kunde  opremse  i  Snesevis  af  Forhold,  men  vil  for 
Nemhedens  Skyld  holde  os  til  nogle  enkelte  Punkter.  For 
det  første  giver  den  os  grundig  Indsigt  i  Tilværelsens  tre 
fundamentale  Forhold:  Hvorfra  kom  jeg,  hvorfor  er  jeg 
her,  og  hvor  gaar  jeg  hen,  naar  min  jordiske  Løbebane  er 
endt?  Dernæst  giver  Evangeliet  os  en  Forstaaelse  af  Guds 
sande  Væsen;  for  det  tredie  bringer  det  os  i  nærmere  Kon- 
takt med  vore  Medmennesker,  en  Søgen  efter  deres  bedste 
Sider.  For  det  fjerde  lærer  Jesu  Kristi  Evangelium  os  at 
værdsætte  vort  Legeme,  som  er  helligt.  Det  lærer  os  at 
holde  vort  jordiske  Tabernakel  rent  og  ubesmittet.  For 
det  femte  maner  Evangeliet  os  til  Omsorg  for  vore  afdøde 
Slægtninge,  som  vi  kan  blive  Frelsere  for  ved  at  udføre 
Arbejde  for  dem  i  Herrens  hellige  Templer.  Evangeliet  er 
kort  sagt  i  Stand  til  at  fremelske  alt  det  gode,  som  slumrer 
i  Mennesket  og  indpode  det  Ansvarsbevidsthed  i  alle  Livets 
Forhold. 

Som  Medlemmer  af  den  eneste  sande  Kirke  i  hele  Ver- 
den har  vi  større  Ansvar  end  alle  andre  Mennesker,  men 
til  Gengæld  venter  der  os  ogsaa  større  Velsignelser.  Det 
kan  muligvis  virke  saarende  og  anstødeligt  paa  vore  Med- 
mennesker, men  det  er  der  intet  at  gøre  ved,  eftersom 
Sandheden  ikke  kan  forandres  paa  Grund  af  Menneskenes 
forskellige  Syn  derpaa.  Sandheden  vil  altid  bestaa,  selv  om 
den  ikke  vil  være  uimodsagt.  Mørkets  Magter  vil  altid  se 
sine  Interesser  truede,  saa  længe  Sandheden  forkyndes. 

Noget  af  det  største,  Jesu  Kristi  Evangelium  giver  Men- 
nesket er  en  Tryghedsfølelse  i  alle  Livets  Forhold  og  Til- 
skikkelser. Vi  ved,  vi  lever  i  de  sidste  Dage.  (Det  ligger 
alene  i  Navnet  Jesu  Kristi  Kirke  af  Sidste  Dages  Hellige). 

Vi  ved  ogsaa,  at  Tidernes  Tegn  vil  blive  fuldbyrdede,  som 
de  findes  nedskrevet  i  den  hellige  Skrift.  Tiderne  vil  blive 
vanskeligere  og  vanskeligere,  ja,  vi  befinder  os  kun  ved 
Veernes  Begyndelse.  Men  Herren  vil  vende  alt  til  det  bed- 
ste for  sine  Hellige;  der  er  intet  at  frygte,  dersom  vi  blot 
holder  fast  ved  Jernstangen,  som  omtales  i  Mormons  Bog. 
De  Sidste  Dages  Hellige  har  en  heroisk  Historie  at  se  til- 
bage paa,  og  i  Fremtiden  vil  de  ogsaa  paa  heroisk  Maade 
tage  sig  af  de  Ting,  som  vil  komme  paa  deres  Vej.  Deres 
Mission  er  at  udbrede  Sandheden  til  den  ganske  Menne- 
skehed og  vise  den  Vejen  tilbage  til  Gud. 


UVENTET«. 


De  sagde:  »Mesteren  kommer  til  Byen  i  Dag  og  ingen 
kan  sige,  hvor  han  vil  tage  ind.«  .leg  tænkte,  mens  mit 
Hjerte  slog  vildt:  »Tænk  om  han  skulde  lage  ind  i  mit 
Hjem,  hvad  vilde  jeg  ikke  gøre  for  al  underholde  den  gud- 
dommelige Gæst?«  Paa  engang  tog  jeg  fat  paa  at  gøre  mit 
Hjem  i  Stand.  Jeg  fejede  og  pyntede  med  friske  Blomster. 
Jeg  blev  næsten  helt  ude  af  mig  selv,  da  jeg  var  bange  for,  at 
Mesteren  skulde  komme,  før  jeg  blev  færdig.  Solen  var  ved 
at  gaa  ned,  og  det  fik  mig  til  at  tage  endnu  haarderc  fat 
for  at  blive  færdig,  men  ret  som  jeg  arbejdede  allerhaar- 
dest  kom  en  Dame  til  Døren  og  fortalte  mig  om  alle  sine 
Sorger  og  bad,  om  hun  ikke  kunde  faa  nogle  trøstende  Ord, 
men  jeg  sagde:  »Jeg  har  ikke  Tid  til  at  lytte  til  dig  i  Dag, 
jeg  har  store  Ting  at  udrette.«  Hun  gik  bedrøvet  bort. 

Kort  efter  kom  en  anden,  som  var  halt,  tynd  og  bleg  og 
spurgte,  om  ikke  hun  kunde  faa  Lov  til  at  sidde  og  hvile 
sig  lidt.  »Jeg  har  gaaet  hele  Dagen,  jeg  er  sulten  og  tørstig. 
Mit  Hjerte  søger  Trøst  for  dets  Sorg.«  Jeg  svarede:  »Det 
bedrøver  mig,  men  jeg  kan  ikke  hjælpe  dig  i  Dag.  Jeg 
venter  en  stor  og  ædel  Gæst. 

Dagen  gik  hurtigt,  og  mit  Arbejde  var  næsten  færdig. 
Min  Bøn  var  hele  Tiden,  at  Mesteren  vilde  komme  til  mig. 
Jeg  vilde  gaa  ham  imøde  og  tjene  ham  med  yderste  Om- 
sorg, men  som  jeg  tænkte  saadan,  stod  der  foran  mig  en 
lille  Dreng  med  et  sødt  Ansigt,  mens  Øjnene  var  fulde  af 
Taarer.  Hans  Klæder  var  gamle  og  slidte,  og  en  Finger  var 
forslaaet,  saa  han  blødte.  Benene  var  bare  og  kolde.  »Jeg 
synes  virkelig  det  er  Synd  for  dig,  der  trænger  til  Hjælp, 
men  jeg  har  ikke  Tid,  du  faar  skynde  dig  et  andet  Sted 
hen.«  Hans  Ansigt  blev  meget  bedrøvet,  hvorfor  jeg  tilføje- 

de:  »Der  er  nok  nogle,  som  vil  hjælpe  dig,  men  jeg  er  alt- 
for optaget  nu.« 

Endelig  var  Dagen  ovre  og  mit  Arbejde  færdigt,  saa  jeg 
satte  mig  ved  Vinduet  for  at  holde  Vagt,  men  jeg  hørte 
intet  Fodtrin,  ingen  standsede  ved  min  Dør,  jeg  kunde 
blot  vente  og  bede.  Jeg  ventede  til  langt  ud  paa  Aftenen, 
men  der  kom  ingen  Mester,  saa  jeg  tænkte  ved  mig  selv: 
»Han  er  maaske  taget  ind  til  en  anden  Familie  og  gjort 
dem  glade.  Mit  Arbejde  har  været  forgæves,  og  med  bøjet 
Hoved  græd  jeg,  for  mit  Hjerte  var  sygt  af  Længsel.« 

Til  Trods  for  alt  dette  sov  jeg  ind.  Da  stod  Mesteren 
pludselig  for  mig.  Hans  Ansigt  var  alvorligt,  men,  aa!  saa 
skønt!  Saa  siger  han  stille:  »Tre  Gange  kom  jeg  til  din  Dør 
i  Dag  og  bad  om  Opmuntring  og  Hjælp  og  Trøst.  Velsig- 
nelsen, du  kunde  have  opnaaet,  har  du  mistet,  og  din  An- 
ledning til  at  hjælpe  gik  dig  forbi.« 


Et  Vidnesbyrd. 


Nedenstaaende  Vidnesbyrd  er  ved  en  Fejlta- 
tagelse  ikke  blevet  optaget  i  »Stjernen«  før  nu. 
—  I  Mellemtiden  er  Søster  Nikoline  Christian- 
sen afgaaet  ved  Døden.  Søster  Christiansen  var 
til  det  sidste  en  trofast  Sidste  Dages  Hellig. 

Kære  himmelske  Fader,  jeg  bærer  mit  Vidnesbyrd  i 
Troen  paa  dig  og  din  Søn  Jesus  Kristus  og  den  Helligaand. 

Jeg  ved,  at  det  Evangelium,  som  jeg  har  annammet,  er 
Jesu  Kristi  sande  Evangelium,  for  det  er  bygget  paa  Aa- 
benbaringens  Klippe.  Jeg  er  min  himmelske  Fader  tak- 
nemmelig, at  jeg  er  blevet  indlemmet  i  hans  Kirke.  Jeg 
har  aldrig  følt  større  Glæde,  end  da  jeg  gik  i  Daabens 
Vande  og  sluttede  en  Pagt  med  Gud.  Men  jeg  bekender  min 
Ringhed  og  min  Ufuldkommenhed,  jeg  ved,  at  jeg  synder 
daglig  og  fortjener  idel  Straf.  Men  jeg  beder  min  himmel- 
ske Fader,  at  han  vil  lade  den  Helligaand  vejlede  mig,  at 
jeg  kan  være  i  Stand  til  at  leve  efter  hans  Bud  og  Love. 

Jesus  siger:  »Om  I  elsker  mig,  saa  hold  mine  Befalin- 
ger.« For  at  holde  Guds  Befalinger  maa  vi  være  ydmyge  og 
gaa  i  Bøn  til  Gud,  for  det  er  igennem  Bønnen,  vi  kommer 
Gud  nærmere,  at  vi  kan  være  i  Stand  til  at  vise  Kærlighed 
til  vore  Medmennesker.  Jesus  siger:  »Hvad  I  har  gjort  mod 
en  af  mine,  det  har  I  ogsaa  gjort  mod  mig.«  Jeg  beder  for 
alle  og  enhver,  som  Pligten  byder  at  bede  for,  og  jeg  beder 
for  mine  Børn  og  mine  Brødre  og  Søstre,  at  vi  alle  maatte 

være  i  Stand  til  at  staa  trofast  til  Enden,  og  det  er  min 
ydmyge  Bøn  i  Jesu  Kristi  Navn.  Amen.  — 

Nikoline  Christiansen,  Esbjerg  Gren. 


Den  danske  Missions  Historie. 


(Fortsat) 

7.  KAPITEL. 

Ældste  Erastus  Snow  vendte  tilbage  til  København  fra 
sit  Besøg  til  England  den  3.  August  1851  efter  at  have  væ- 
ret borte  fra  sin  Arbejdsmark  i  omtrent  ti  Uger.  Han  blev 
hilst  hjertelig  velkommen  af  de  danske  Søskende.  Kort 
efter  sin  Tilbagekomst  blev  han  og  de  øvrige  amerikanske 
Ældster  inviteret  til  at  bo  hos  en  Broder  Basmus  Petersen, 
som  boede  paa  Gammeltorv  37.  Derfor  flyttede  Brødrene 
fra  Lauritz  B.  Mallings  Hjem,  hvor  de  havde  boet  siden 
de  først  kom  til  København.  Snart  efter  paabegyndte  de 
Oversættelsen  af  Orson  Pratts  »Mærkværdige  Syner«.  Den 
blev  trykt  i  Oktav  og  blev  senere  udsendt  i  Den  skandina- 
viske Mission  i  14.000  Eksemplarer  paa  Dansk  og  16.000 
paa  Svensk  til  Aaret  1881. 

Kort  efter  sin  Hjemkomst  fra  England  sammenkaldte 
Ældste  Snow  til  en  Generalkonference  i  København,  som 
blev  afholdt  i  Salen  paa  Christianshavn  fra  16. — 18.  Au- 
gust incl.  Ved  denne  Konference  blev  det  oplyst,  at  over  tre 
Hundrede  Medlemmer  var  trofaste,  medens  30  var  blevet 
udelukket.  En  Del  lokale  Brødre  blev  ordineret  til  Præste- 
dømmet. Medens  Konferencen  stod  paa,  vendte  Ældste 
John  E.  Forsgren,  der  var  blevet  sendt  til  Bornholm  for  at 
hjælpe  Præst  Andreas  Ågren  der,  tilbage  til  København  og 
rapporterede,  at  tretten  var  blevet  døbt.  Ældste  Snow  or- 
ganiserede da  —  med  Konferencens  Samtykke  —  en  Gren 
af  Kirken  paa  Bornholm  og  organiserede  ogsaa  Søskende 
i  og  ved  Aalborg  i  tre  Grene,  nemlig  Aalborg  med  Hans  F. 
Petersen  som  Præsident,  Hals  med  Niels  P.  Domgaard  som 
Præsident  og  Kjeldgaard  med  Niels  Petersen  som  Præsi- 
dent. Søskende  i  København  blev  organiseret  i  to  Grene, 
den  anden  holdt  sine  Møder  paa  Christianshavn,  hvor  der 
var  blevet  anskaffet  en  Sal  til  Afholdelse  af  Møder.  Ved 
denne  Konference  blev  det  ogsaa  besluttet  at  udgive  et 
maanedligt  Tidsskrift  paa  Dansk  som  Kirkens  Organ  i 
Skandinavien  og  ogsaa  at  udgive  en  større  Udgave  af  Sal- 
mebogen. Ældste  John  E.  Forsgren  blev  beskikket  til  at 

aabnc  Evangeliets  Dør  paa  Falster.  Han  skulde  ledsages  af 
en  af  de  lokale  Brødre. 

Kort  efter  denne  Konference  rejste  Ældste  George  P. 
Dykes  efter  eget  Ønske  fra  Danmark  for  at  fortsætte  sin 
Misionsvirksomhed  i  Tyskland. 

I  Overensstemmelse  med  Beskikkelsen  drog  Ældste  John 
E.  Forsgren  og  Præst  Johan  F.  F.  Dorius  som  de  første 
Sidste  Dages  Hellige  Missionærer  til  Falster.  De  ankom  til 
den  lille  By  Nykøbing  den  4.  September  1851.  En  Søster 
ved  Navn  Ludvigsen,  det  eneste  Medlem  paa  Øen,  mødte 
Brødrene  ved  deres  Ankomst.  Hun  var  tidligere  blevet 
døbt,  da  hun  var  i  København,  og  hun  blev  nu  en  stor 
Hjælp  for  Missionærene  under  deres  Ophold  paa  Falster. 
Broder  Dorius  siger  i  sin  Dagbog. 

»Kort  efter  vor  Ankomst  til  Øen  begyndte  vi  at  holde  Møder 
forskellige  Steder,  og  de  var  i  Almindelighed  godt  besøgt,  idet 
Nysgerrighed  fik  mange  til  at  komme  ud  for  at  se  og  høre  os. 
Vi  blev  meget  hurtigt  Genstand  for  Indbyggernes  Opmærksom- 
hed, og  nogle  af  dem  troede  paa  vor  Lære,  medens  en  hel  Del 
var  fjendtligt  indstillet  overfor  os,  og  inden  længe  havde  vi 
nogle  faa  gode  Venner  og  mange  Fjender.  En  Præst  ved  Navn 
Peter  Kock  var  en  af  vore  mest  energiske  Modstandere;  han 
mødte  op  næsten  ved  hvert  eneste  Møde  for  at  opponere  imod 
os,  benyttede  sig  af  mange  Midler,  der  stod  til  hans  Raadighed, 
for  at  hindre  Evangeliets  Fremgang,  men  da  han  ikke  havde 
megen  Held  med  sig  ved  denne  Fremgangsmaade,  skrev  han  en 
plump  og  smagløs  Artikel  om  »Mormonerne«  og  »Mormonismen«, 
som  blev  optaget  i  den  lokale  Avis  »Lolland  og  Falsters  Stifts- 
tidende«. Artiklen  hed:  »Vogter  eder  for  de  falske  Profeter«,  og 
dens  Offentliggørelse  fik  stor  Indflydelse  paa  Folket,  som  blev 
alvorligt  opirret  imod  os,  og  vi  var  meget  nær  ved  at  blive  fryg- 
teligt mishandlet  af  en  Pøbelhob,  som  følgende  vil  vise:  Vi 
skulde  en  Aften  besøge  nogle  Venner  i  Nykøbing,  som  ønskede 
at  tale  med  os  om  Evangeliet,  men  vi  havde  knap  naaet  vort 
Bestemmelsessted,  førend  nogle  Mennesker  kom  ind  i  Huset  og 
satte  sig  ned,  tæt  efterfulgt  af  andre;  flere  og  flere  kom  ind, 
indtil  Huset  saa  at  sige  var  fyldt  til  sidste  Plads  af  Mennesker, 
som  synes  tilbøjelige  til  at  gøre  os  Fortræd.  Kort  efter  var  Ga- 
den udenfor  Huset  ogsaa  fuld  af  Mennesker,  ja,  hele  Byen  syn- 
tes at  være  alarmeret.  Baade  Broder  Forsgren  og  jeg  gjorde 
flere  Forsøg  paa  at  tale  til  den  store  Skare,  men  til  ingen  Nytte 
paa  Grund  af  den  Larm  og  Raaben,  som  herskede  baade  inden- 
for og  udenfor  Huset.  Voldsmændene  begyndte  da  at  slaa  Vin- 
duer og  Døre  itu,  og  mange  traadte  truende  hen  til  os,  idet  de 
bandede  og  svor  frygteligt.  Vi  blev  ogsaa  latterliggjort,  men  vi 
holdt  os  passive  hele  Tiden.  Stillingen  var  i  Virkeligheden  højst 
ubehagelig,  og  det  saa  ud,  som  vi  vilde  blive  Genstand  for  legem- 
Overlast.  Men  Herren  kom  til  Hjælp.  Vi  blev  hemmeligt  oplyst 
om,  at  vi  —  ved  at  gaa  gennem  et  lille  Kammer  og  Køkkenet  — 
kunde  slippe  usete  ud  af  Huset.  Det  lykkedes  at  gøre  det,  og  saa 
snart  som  Mængden  opdagede,  at  vi  var  borte,  drog  de  ogsaa 
bort,  saa  at  vi  Klokken  11  om  Aftenen  kunde  slippe  uskadte  ud 
af  Byen.  Vi  fortsatte  vort  Missionsarbejde  paa  Falster  i  mange 
Uger  og  vendte  tilsidst  tilbage  til  København  for  at  overvære 
Konferencen,  som  skulde  holdes  i  November.« 

I  sidste  Del  af  August  rejste  Ældsterne  Christian  J.  Lar- 
sen og  William  O.  Andersen  fra  København  til  Sydjylland, 
hvor  de  med  Held  udførte  Missionsarbejde  og  organiserede 
en  Gren  af  Kirken  i  Greis  nær  Vejle.  Blandt  de  første  Med- 
lemmer af  denne  Gren  var  Familien  Larsen,  som  senere 
spillede  en  fremtrædende  Rolle  i  Kirken  baade  i  Danmark 
og  Utah. 

Omtrent  paa  denne  Tid  kom  Ældste  Erastus  Snow  til  Aal- 
borg paa  Besøg,  og  den  31.  i  denne  Maaned  holdt  han  en 
speciel  Konference  med  Søskende  i  Kjeldgaard  sydøst  for 
Aalborg.  Blandt  de  Ting  man  tog  sig  af  ved  denne  Lejlig- 
hed var  Organiseringen  af  Medlemmerne  i  Hals  og  Kjeld- 
gaard til  Grene  af  Kirken.  Søskende  i  Aalborg,  som  dan- 
nede Hovedgrenen  af  Kirken  i  Jylland,  blev  overladt  til 
Ældste  Hans  F.  Petersen.  Missionærer  blev  kaldet  til  at  be- 
søge Dronninglund,  Løgstør,  Jetsmark  og  andre  Steder. 

I  Mellemtiden  opsnuste  nogle  af  Kirkens  Fjender  Ældste 
Erastus  Snows  Tilstedeværelse  i  den  Del  af  Landet,  og  at 
der  blev  holdt  et  vigtigt  Møde  i  Kjeldgaard.  Et  Bud,  af- 
sendt af  en  Ven  i  Aalborg,  viste  sig  pludseligt  ved  Mødet  i 
Kjeldgaard  og  informerede  Søskende  om,  at  en  stor  Skare 
laa  paa  Lur,  parat  til  at  overfalde  dem  paa  Vejen  hjem  til 
Aalborg.  Søskende  skiltes  og  spredtes  derfor,  og  de,  der 
hørte  til  Aalborg,  vendte  tilbage  ad  forskellige  Ruter.  Paa 
den  Maade  unddrog  de  Hellige  deres  Fjenders  Angreb, 
medens  et  Selskab  Baptister,  som  Pøbelen  antog  for  at 
være  Kirkens  Medlemmer,  blev  overfaldet  og  skamslaaet. 


En  liden  Lektie 

—af  Ældste  Richard   L.  Evans.— 

Man  kan  lære  mange  værdifulde  Lektier  af  Indianerne, 
om  man  blot  la^gger  nøje  Mærke  til  dem.  Efter  et  længere 
Samvær  med  dem  finder  man  ud  af,  at  det  er  meget  intel- 
ligente Mennesker,  som  er  i  Stand  til  dyb  Tænkning.  Selv 
om  de  udvortes  kan  synes  at  være  simple  Mennesker,  fin- 
des der  alligevel  en  hel  Del  Filosofi  i  dem,  som  vi  alle  kan 
lære  af.  Følgende  er  et  Eksempel  paa  dette: 

Paa  Navajo-Reservationen  blev  der  sidste  Sommer  af- 
holdt en  9  Dages  Ceremonifest.  Det  var  den  berømte  »Yea- 
bitchy«  Ceremonien,  som  blev  benyttet  til  at  helbrede  syge 
Mennesker,  og  som  blev  udført  med  stor  Pomp  og  Pragt. 
Berømte  Medicinmænd  fra  alle  Dele  af  Landet  tog  Del  i 
denne    Sang-   og  Bønofring   og   salvede   de    syge   med    alle 

Slags  Urter  og  Rødder  og  henledede  »den  store,  hvide 
Aands«  Opmærksomhed  paa  dette  paa  bedste  Maade.  De- 
res Tanker  om  det  allerhøjeste  Væsen  er  meget  lig  den, 
som  Bibelen  beretter  om. 

Ceremonien  var  færdig,  og  Prærien  laa  der  stille,  de 
Hundreder  af  Vogne  med  deres  farverige  Rejsende  var 
draget  hjemad.  Der  var  bare  en  af  de  bedst  kendte  Medi- 
cinmænd tilbage. 

Hans  Hjem  laa  langt  borte,  og  Forberedelserne  havde 
taget  længere  Tid  end  beregnet.  Som  han  kommer  ud  af 
den  lave  Tømmerhytte,  han  havde  boet  i  og  gaar  hen  til 
sin  Hest,  sætter  sig  op  og  rider  bort,  faar  han  Øje  paa  en 
stor,  stærk  Indianerdreng  paa  ca.  12  Aar,  der  er  ved  at 
forlade  sin  Faareflok  for  at  gaa  henimod  Hyttens  Ind- 
gang. 

Her  saa  han  rundt  paa  Jorden  for  at  finde  Medicinman- 
dens Fodspor,  og  naar  han  fandt  dem,  traadte  han  i  dem 
og  fulgte  dem  Skridt  for  Skridt. 

Medicinmanden,  der  saa,  hvad  Drengen  foretog  sig,  blev 
lidt  forundret  over  dette  og  spurgte  Drengen,  hvorfor  han 
gjorde  det  og  sagde: 

»Hvorfor  gør  du  det,  min  Dreng?« 

Drengen  standsede,  saa  paa  ham  og  smilede  lidt  forle- 
gent og  svarede  paa  sit  indianske  Sprog: 

»Jeg  gør,  hvad  min  Far  har  gjort  før  mig.  Jeg  gaar  i  ens 
Fodspor,  som  er  stor  og  som  gør  meget  godt,  saa  at  mit 
Liv,  naar  jeg  bliver  stor  kan  blive  godt  og  vinde  stor 
Styrke.« 

Hvilket  Eksempel  dette  er  for  os  at  følge!  Aldrig  i  Ver- 
dens Historie  siden  Kristi  jordiske  Mission  har  den  rette 
Vej  været  mere  synlig  end  nu,  og  som  leder  gennem  denne 
Verdens  Kaos  til  Tryghed  og  Lykke. 

Vor  Pligt  ligger  klar  for  os  —  at  følge  Vejbyggeren  og 
lade  Vejen  være  klar  bag  os  for  dem,  som  kommer  efter. 

De  Sidste  Dages  Hellige  siger  til  Verden:  »Gud  har  i  sin 
Visdom  og  Godhed  for  mange  Hundrede  Aar  siden  klarlagt 
Vejen,  som  fører  hjem.  Vil  De  vandre  den  med  os?« 

Syng  SHerrens  SPvisl 


SMelodi:     »Øp,  alle  ^ing,  som  gud  har  skabt«. 

Syng  SHerrens  £Pris 

£Paa  Snglevis, 

SHan  SHjærtet  kender  nøje; 

Øg  SHjærtets  Søn 

^il  £ud  i  JEøn 

Sr  skrevet  i  det  høje! 


SPris  ffllmagts  £ud, 
Som  sendte  ud 
^il  fjorden  Sngleskarer ; 
(yuds  egen  Søn 
&ra  SHimlen  skøn 
^il  fjord  sig  aabenbarer! 


£juds  Skaberværk, 
Qig  dette  mærk, 
^Bevidner  os    (yuds  '-Vælde; 
SHans  ^uddomsord 
%il  SAiænd  paa  fjord 
^il  alle  ^ider  g j ælde! 


SFris    (yud  paa  fjord 

$Hed  fjubel  stor; 

£Pris  {fader,  Søn  og  flanden! 

Staa  stedse  nær 

<Vor  {frelser  kær, 

Som  tager  os  ved  SHaanden! 

SYiels  &.  green. 

KÆRLIGHED 

af  Ældste  Matthias   F.  Cowley. 

Hvad  er  Kærlighed  og  hvad  er  dens  Frugter?  Bestaar  den 
alene  af  at  give  den  sultende  Brød,  den  nøgne  Klæder  eller 
ile  dem  til  Hjælp,  der  trænger?  Paulus  sagde:  »Og  uddeler 
jeg  alt,  hvad  jeg  ejer,  til  de  fattige  og  giver  mit  Legeme  hen 
til  at  brændes,  men  ikke  har  Kærlighed,  da  gavner  det  mig 
intet.  Kærligheden  er  langmodig,  er  velvillig;  Kærligheden 
hærer  ikke  Nid;  Kærligheden  praler  ikke,  ophlæses  ikke, 
gør  intet  usømmeligt,  søger  ikke  sit  eget,  forbitres  ikke, 
tilregner  ikke  det  onde;  glæder  sig  ikke  over  Uretfærdig- 
heden, men  glæder  sig  ved  Sandheden;  den  taaler  alt,  tror 
alt,  haaber  alt,  udholder  alt.  Kærligheden  bortfalder  al- 
drig.« (I  Kor.  13:  3—8). 

Hvis  man  skal  være  i  Besiddelse  af  alle  de  her  omtalte 
Egenskaber  for  at  have  Kærlighed  og  vise  Frugterne  deraf, 
saa  maa  vi  indrømme,  at  der  eksisterer  en  almindelig  Dyr- 
tid paa  Kærlighed  over  hele  Verden.  Det  er  ikke  vanskeligt 
at  finde  Mennesker,  som  vil  give  af  deres  Midler  til  at 
mætte  de  fattige,  men  som  paa  samme  Tid  ser  med  Foragt 
paa  dem,  der  er  af  en  anden  Opfattelse  i  Sager,  der  angaar 
Religion,  Politik  eller  andre  Forhold.  Vor  Tids  Historie  be- 
retter om  mange  Tilfælde,  hvor  Folk  —  kendt  for  deres 
store  Gæstfrihed  —  har  udvist  indædt  Had  mod  dem,  som 
er  kommet  i  deres  Midte  med  Lærdomme,  som  var  i  Kon- 
flikt med  de  Teorier,  som  de  og  deres  Fædre  havde  hyldet. 

I  nogle  Tilfælde  er  Pøbelskarer  blevet  tilskyndet  og  op- 
hidset af  Præster  til  at  overfalde  og  endog  udgyde  uskyl- 
dige Menneskers  Blod  af  ingen  anden  Grund  end  deres  Had 
mod  en  anden  Religion.  Der  er  i  Virkeligheden  kun  faa, 
om  overhovedet  nogle,  i  vor  Tids  Kristendom,  om  hvem  det 
med  Sandhed  kan  siges,  at  de  i  deres  Liv  afgiver  Eksempler 
paa  alle  de  Træk,  der  tillægges  Kærligheden  i  Citatet  fra 
Apostlen  Paulus'  Lære.  Hvem  »er  langmodig  og  er  velvil- 
lig«? Hvem  »bærer  ikke  Nid«?  Spørgsmaalet  bliver  i  Kort- 
hed dette:  Hvem  lever  i  Overensstemmelse  med  den  Defi- 
nition paa  Kærligheden,  som  Paulus  har  givet? 

Det  siges  af  Moroni  i  Mormons  Bog,  at  »Kærlighed  er 
Kristi  rene  Kærlighed  og  varer  til  evig  Tid«.  (Moroni  7: 
47).  »Og  nu  ved  jeg,  at  den  Barmhjertighed,  som  du  har 
haft  for  Menneskenes  Børn,  er  Kærlighed;  derfor  maa 
Menneskene  have  Kærlighed,  ellers  kunde  de  ikke  arve 
det  Sted,  som  du  har  beredt  i  din  Faders  Boliger.«  (Ether 
12:  34). 

De   Hellige   skulde   udvise    større   Kærlighed   end   noget 

andet  Folk.  Vort  Kald  er  højere.  Hvis  vor  Fnerd  er  i  Mod- 
strid med  vore  Lærdomme,  er  vor  Uvidenhed  større  eller 
vort  Hykleri  dybere. 

»Saa  bliver  da  Tro,  Haab  og  Kærlighed,  disse  tre;   men 
størst  iblandt  disse  er  Kærligheden.«  (I  Kor.  13:  13). 


Distriktskonferencen  i  Aalborg. 


Der  var  en  særlig  Feststemning  til  Koncerten  Fredag 
den  23.  September  Kl,  8,  da  Salen  netop  var  bleuet 
istandsat  fra  øverst  til  nederst  og  malet  i  smukke,  lyse 
Farver  og  nu  igen  taget  i  Brug,  i  hvilken  anledning  den 
var  særdeles  rigt  smykket  med  Blomster. 

Koncerten  blev  en  stor  Sukces  og  fik  et  særligt  fint 
Præg  paa  Grund  af  fierr  Koncertsanger  rlxel  Jørgensens 
velvillige  Assistance,  fierr  Jørgensen  er  Broder  til  Ældste 
Ho/ger  f).  Jørgensen  og  har  virket  som  Sanger  og  Sang- 
lærer i  rimerika  i  ca  30  rlar  og  gjorde  stor  Lykke  med 
sine  udvalgte  Numre,  2  enge/ske  og  2  danske  Sange.  — 
Programmet  blev  /'øvrigt  smukt  udført  af  alle  Deltagerne. 
Til  Stede  170. 

Konferencen  fortsattes  med  Præsfedømsmøde  Søndag 
Formiddag  Kl.  9  under  Le  de  Ise  af  Distriktspræsident 
Eldred  Lee. 

Ved  Mødet  Kl.  10  fik  Forsam/ingen  et  godt  Indblik  i 
Den  kvindelige  Hjælpeforenings  rlrbejde  igennem  Rap- 
porterne, som  blev  givet. 

Ungdomsforeningen  udførte  under  Ledelse  af  Præsident- 
inden  for  U.  K.  F.  et  smukt  Program.  Derefter  talte  Søster 
Gertrude  R.  Garff  over  Betydningen  af  Den  kvindelige 
Hjælpeforening  og  ti/sidst  talte  Missionspræsident  Mark 
B.  Garff  om  Organisationen  i  Kirken  og  udtalte  sin  Paa- 
skønne/se af  det  rlrbejde,  som  Med/emmerne  havde 
udført. 

Efter  Mødet  blev  Forsamlingen  filmet  paa  levende  Bil- 
leder, som  senere  vil  blive  fremvist  i  ri  al  borg. 

Kl.  14  holdtes  Mødet  af  Missionærer,  der  hver  aflagde 
Vidnesbyrd.     Ligeledes   havde   Søskende   og    Venner,   /a/f 

107,  den  Oplevelse  at  høre  Tabernakelkoret  paa  Grammo- 
fonplader. 

Kl.  19  afholdtes  Gudstjeneste  med  157  Personer  til 
Stede.  Koncertsanger  flxel  Jørgensen  glædede  igen  For- 
samlingen med  at  synge  den  smukke  Sang  „  The  fio/y 
City",  riftenens  Talere  var  Brødrene  Sardus  Sørensen, 
Elmer  Mørch  og  Jens  Olsen  samt  Missionærerne  Duane 
Madsen,  Eldred  Lee  og  rlksel  Mathiessen. 

Til  sidst  talte  Præsident  Marck  B.  Graff  og  forstod  som 
altid  at  fængsle  Tilhørerne  med  sin  tydelige  Forkyndelse 
af  Evangeliet. 

Den  kvindelige  Hjælpeforening  afholdt  Mandag  den  26. 
September  en  smuk  Festlighed  med  et  udmærket  Program. 

Hele  Konferencen  var  vellykket,  og  alle  maatte  blive  op- 
byggede i  deres  Tro  og  Vidnesbyrd  gennem  alle  Møderne. 


Stjernens  Julekonkurrence. 


Læsernes  Opmærksomhed  henledes  paa,  at  den  bedste 
Fortælling  og  det  bedste  Digt  vil  blive  præmieret  med  15 
Kroner.  For  de  næstbedste  Manuskripter  vil  Præmien  bestaa 
af  et  Aars  gratis  Subskription  paa   »Stjernen«. 

Vi  opmuntrer  endnu  engang  alle  Bladets  Læsere  til  at 
tage  fat  paa  Opgaven  med  Flid  og  Interesse. 

Den  1.  November  er  sidste  Indleveringsfrist  for  Manuskrip- 
terne, og  vi  haaber,  at  mange  vil  benytte  sig  af  Lejligheden 
til  at  prøve  deres  litterære  Evner. 


Præsident  J.  Golden  Kimball  kaldt  hjem. 


Et  langt  og  nyttigt  Liv  paa  denne  Jord  blev  pludselig  d. 
2.  September  bragt  til  Afslutning,  da  et  Automobil,  hvori 
Præsident  Kimball  befandt  sig,  tørnede  mod  en  Skrænt  og 
væltede.  Præsident  og  Søster  Kimball  og  flere  andre  var  paa 
Vej  hjem  efter  et  Besøg  hos  deres  Datter  i   San    Francisco, 

da  Ulykken  skete,  som  resulterede  i  Præsident  Kimballs  Død; 
desuden  blev  de  andre  Passagerer  mere  eller  mindre  kvæstede. 

Den  9.  Juni  1853  blev  der  født  en  Dreng  i  Præsident  Heber 
C.  Kimball  og  Hustru  Christine  Goldens  Hjem.  Drengen  fik 
Navnet  Jonathan  Golden  og  er  blevet  kendt  i  hele  Kirken 
som  J.  Golden.  Drengen  arvede  fra  disse  stoute,  staalsatte 
Pioner-Forældre  Tro  og  Ydmyghed  samt  en  skarp  Sans  for 
Humor.  Han  voksede  op  i  Salt  Lake  City  og  fik  en  saadan 
Uddannelse,  som  Tiden  og  Lejlighed  kunde  give. 

Som  ung  Mand  var  J.  Golden  beskæftiget  i  Landbrug  og 
mødte  de  Genvordigheder  og  Besværligheder,  som  Pioner- 
Livet  rummede.  I  1883  blev  han  kaldt  paa  Mission  til  Syd- 
staterne, hvor  han  var  i  to  Aar  I  1891  blev  han  kaldet  til 
at  præsidere  over  Sydstaternes  Mission,  og  medens  han  virkede 
som  Præsident  der,  blev  han  i  1892  kaldet  til  at  udfylde  en 
ledig  Plads  i  de  Halvfjerds'  første  Raad.  I  dette  Raad  arbej- 
dede han  trofast  til  sine  Dages  Ende.  Siden  Oktober  1933 
har  han  staaet  i  Spidsen  for  Raadet.  Af  sit  Livs  85  Aar  var 
de  45  Aar  hengivet  til  Herrens  Tjeneste  som  en  af  Kirkens 
Generalautoriteter.  Præsident  Kimballs  joviale  og  elskværdige 
Personlighed  og  altid  sprudlende  Humør  vandt  alles  Hjerter. 
Gennem  alle  Livets  Omskiftelser  har  han  bevaret  et  fast  og 
uimodsigeligt  Vidnesbyrd  om  Evangeliets  Sandhed. 

Her  er  et  Uddrag  af  hans  sidste  Tale  i  Tabernaklet  under 
Generalkonferencen  den  3.   April   1938. 

»Jeg  elsker  Gud,  og  jeg  elsker  ham,  fordi  han  er  en  Kærlighedens 
Gud,  fordi  han  er  Godhedens  Gud,  en  Tilgivelsens  Gud,  for  han  har 
tilvejebragt  Lejlighed  til,  at  vi  med  alle  vore  Svagheder  kan  omveude  os 

Jeg  paaskønner  mere,  end  jeg  er  i  Stand  til  at  give  Udtryk  for  i 
Ord  Præsident  Grants  Venlighed  ved  at  tillade  mig  at  staa  paa  denne 
Talerstol  og  ydmygt  erklære  for  Gud,  at  Joseph  Smith  var  en 
Guds  Profet,  at  Jesus  er  Kristus,  at  Gud  er  vor  Fader.  Hvis  I  tager 
det  fra  mig,  har  I  taget  mit  hele  Live. 

Fra  Missionsmarken. 


KØBENHAVN:  Søndag  den  25.  September  1938  fejrede  Søster 
Beate  Nielsen  sin  78aarige  Fødselsdag.  Søster  Nielsen  har  i 
mange  Aar  været  Medlem  af  Kirken  og  bl.  a.  udført  meget  genea- 
logisk Arbejde.  Maa  Herren  velsigne  hende  for  hendes  Trofast- 
hed mod  Kirken  og  skænke  hende  mange  fredfyldte  og  velsig- 
nede Aar. 

ESBJERG:  Esbjerg  Grens  Søndagsskole  afholdt  Konference  Søn- 
dag den  18.  September.  Konferencen  begyndte  Søndag  Formid- 
dag Kl.  10,  hvor  et  udmærket  Program  blev  udført.  Om  Aftenen 
var  Mødet  ligeledes  overdraget  Søndagsskolen.  Vi  haaber,  at 
denne  Konference  har  bidraget  til  at  stimulere  Interessen  for 
Søndagsskolens  Arbejde. 

ESBJERG:  Søndag  den  10.  Juli  1938  blev  Nancy  Møller  indlem- 
met i  Kirken.  Daabshandlingen  blev  forrettet  af  Ældste  L.  Stens 
Christensen  og  Haandspaalæggelsen  ved  Ældste  Marius  Løven- 
dahl. Vi  byder  denne  vor  Søster  hjertelig  velkommen  i  Kirken. 

9tt.kom.st. 

Følgende  Ældster  er  ankommet  for  at  virke  som  Missionærer 
i  Den  danske  Mission : 

Talmage  M.  Thomsen,  Ephraim. 
William  H.  Thompson,   Salt   Lake   City. 
Le  Rue  Elroy  Thurston,  Richfield. 
Morris  C.  Whitlock,  Mayfield. 
De  er  alle  blevet  beskikket  til  at  arbejde  i  København.  Vi  by- 
der dem  velkommen  og  nedbeder  Herrens  Velsignelse  over  dem. 

afløsninger. 

Ældsterne  Enoch  Thorne,  Eldred  Lee,  Royce  \V.  Hansen  og 
Edwin  Jensen  er  blevet  hæderligt  afløst  fra  deres  Missionsvirk- 
somhed.  —  De  har  alle  udført  et  godt  og  fortjenstfuldt  Arbejde. 
Vi  ønsker  dem  al  mulig  Held  og  Lykke  i  Fremtiden. 

SVy  Qistriktspræsidenier. 

Ældste  J.  Newell  Christensen  er  blevet  beskikket  til  Distrikts- 
præsident  for  Aarhus  Distrikt.  Ældste  Christensen  er  Ældste 
Enoch  Thornes  Efterfølger. 

Ældste  Philo  E.  Henriksen  er  blevet  kaldet  til  Præsident  for 
Aalborg  Distrikt  i  Stedet  for  Præsident  Eldred  Lee,  som  er 
blevet  afløst  fra  sin'Missionsvirksomhed. 

{forflyttelser. 

Ældste  Ronald  C.  Christensen  er  blevet  forflyttet  fra  Randers 
til  København  og  Ældste  Lester  Skeem  fra  Aalborg  til  Køben- 
havn, samt  Ældsterne  Ralph  C.  Berthelsen  fra  Hjørring  til 
Odense  og  Duane  Madsen  fra  Odense  til  Hjørring. 


